Ineta Radēviča

Ineta Radēviča (dzimusi  Krāslavā) ir bijusī latviešu vieglatlēte, startējusi tāllēkšanas un trīssoļlēkšanas sacensībās. Viņa ir 2010. gada Eiropas čempione tāllēkšanā, kā arī 2011. gada Pasaules čempionāta sudraba medaļas ieguvēja. Trīs gadus pēc kārtas (2010—2012) tikusi atzīta par gada labāko Latvijas sportisti. Vairākus gadus pēc aktīvās sporta karjeras beigām viņas 2012. gada analīzēs tika konstatēts dopings un sportiste tika diskvalificēta, rezultāts anulēts.

Pēc sportistes karjeras beigām bijusi sporta žurnāliste Latvijas Televīzijā. No 2017. gada marta līdz 2018. gada novembrim — Latvijas Vieglatlētikas savienības prezidente. Precējusies ar Krievijas hokejistu Pjotru Sčastļiviju.

 Karjera 
Vieglatlētikā sākusi trenēties 10 gadu vecumā pie savas mātes Innas Radēvičas. Sākumā trenējusies septiņcīņā, taču 1999. gadā 17 gadu vecumā pārgāja uz tāllēkšanu. Pēc pirmajiem panākumiem starptautiskā arēnā (bronzas medaļa 2001. gada Eiropas U-23 čempionātā tāllēkšanā) I. Radēviča devās studēt uz ASV, kur uzvarēja divos NCAA koledžu čempionātos, pārstāvot Nebraskas Universitāti (2003, 2004). Piedalījās 2004. gada Olimpiskajās spēlēs Atēnās, kur izcīnīja 20. vietu trīssoļlēkšanā un 13. vietu tāllēkšanā.

I. Radēvičas pirmā trenere bija māte Inna Radēviča. Vēl ir trenējusies pie Ludmilas Olijares, Aleksandra Čumakova, Viktora Lāča, Jurija Volkenšteina, savukārt karjeras pēdējos gados — pie Jevgeņija Terovanesova.

2008.—2009. gadā I. Radēviča nepiedalījās sacensībās, jo šajā laikā viņai piedzima bērns. Pēc mazuļa piedzimšanas atsāka profesionāli trenēties un 2010. gada vasarā viņai izdevās sasniegt ievērojamāko rezultātu tobrīdējā sportistes karjerā: uzstādot jaunu Latvijas rekordu (6,92 m), kļūt par 2010. gada Eiropas čempioni tāllēkšanā, kvalifikācijā viņa uzrādīja rezultātu 6,72 m, kas viņu ierindoja 4. vietā. Vēl viņa bija pieteikta startam trīssoļlēkšanā, taču neizgāja uz starta kvalifikācijas sacensībās, kas norisinājās dienu pēc čempiones titula izcīnīšanas tāllēkšanā.

 I. Radēviča tika atzīta par 2010. gada labāko Latvijas sportisti.

2011. gada jūnijā sportiste atzina, ka varētu beigt karjeru pēc 2012. gada Londonas olimpiskajām spēlēm.

2011. gada Pasaules čempionātā Dienvidkorejas pilsētā Tegu I. Radēviča ieguva bronzas medaļu tāllēkšanā, pēdējā lēcienu sērijā uzrādot savu sezonas labāko rezultātu 6,76 m. Šis panākums bija pirmā medaļa Pasaules čempionātā Latvijai kā neatkarīgai valstij un tikai otrā medaļa vispār latviešu sportistiem (1983. gadā pie medaļas šķēpa mešanā tika Dainis Kūla). 2017. gadā, pēc tam, kad Krievijas sportiste Olga Kučerenko tika diskvalificēta par dopinga lietošanu, I. Radēviča saņēma čempionāta sudraba medaļu.

2011. gada 22. decembrī I. Radēviča otro reizi tika atzīta par gada labāko Latvijas sportisti.

2012. gada Eiropas čempionātā viņa ierindojās 6. vietā ar 6,55 metrus tālu lēcienu.  viņa sākotnēji izcīnīja 4. vietu ar sezonas labāko rezultātu 6,88 m, tikai par 1 cm atpaliekot no bronzas medaļu izcīnījušās ASV sportistes Dženejas Deločas, bet 2019. gada 10. maijā tika paziņots, ka Radēviča oficiāli diskvalificēta no Londonas olimpiskajām spēlēm, līdz ar to zaudējot šo panākumu. Viņas organismā atrastas anaboliskā steroīda oksandrolona pēdas. Līdz diskvalifikācijai tas bija sportistes otrs labākais rezultāts karjerā. Laikā no 2010. līdz 2012. gadam viņa sezonas labāko rezultātu sasniedza sezonas lielākajās sacensībās. Radēviča tika izraudzīta par Latvijas karognesēju Olimpisko spēļu noslēguma ceremonijā. Par sasniegumiem sportā ticis piešķirts IV šķiras Triju Zvaigžņu ordenis.

2012. gada 21. decembrī I. Radēviča trešo gadu pēc kārtas saņēma Latvijas Gada balvu sportā kā gada labākā sportiste un LTV7 speciālbalvu par atsaucīgumu žurnālistiem. Saņemot balvu kā labākā sportiste, viņa paziņoja par karjeras beigšanu.

2018. gada novembrī tika ziņots, ka 2012. gada Londonas olimpisko spēļu laikā veiktajās analīzēs konstatēts dopings, taču pati I. Radēviča apzinātu aizliegto vielu lietošanu ir noliegusi.Radeviča: Apzināti neesmu lietojusi aizliegtus medikamentus Diena Saistībā ar šo notikumu divas dienas vēlāk viņa atkāpās no Vieglatlētikas savienības prezidentes amata, bet 2019. gada augustā IAAF sportistei piesprieda formālu divu gadu diskvalifikāciju un rezultāts tika anulēts.

 Privātā dzīve 
I. Radēviča ir dzimusi  Krāslavā. Viņas māte Inna Radēviča ir bijusī barjerskrējēja, tāllēcēja (personiskais rekords 6,18 m) un vieglatlētikas trenere, savukārt tēvs Valērijs Radēvičs ir bijušais sprinteris, viņam pieder Latvijas rekords 4×200 metru stafetē, kā arī viens no labākajiem rezultātiem 100 m distancē Latvijas vieglatlētikas vēsturē (10,3 s, 1975. gads).

Izglītību ieguvusi Krāslavas Varavīksnes vidusskolā, mācījusies Latvijas Universitātes Pedagoģijas un psiholoģijas fakultātes Sporta un veselības nodaļā, taču studijas nepabeidza. 2001. gadā devusies uz ASV, kur sākumā studējusi Vičitas Universitātē, vēlāk absolvējusi Nebraskas Universitāti ar bakalaura grādu ekonomikā. Diplomātijas akadēmijā Maskavā studējusi starptautiskās attiecības.

Pirms  I. Radēviča kļuva populāra, pozējot kaila žurnālam Playboy (speciālajā Olimpisko spēļu izdevumā).

2003. gadā I. Radēviča apprecējās ar vieglatlētu un savu treneri Viktoru Lāci, bet 2005. gadā viņi izšķīrās. Pašlaik I. Radēviča ir precējusies ar Krievijas hokejistu Pjotru Sčastļiviju,  viņiem ir dēls un meita. Lai gan viņa bija izpildījusi normatīvu dalībai tāllēkšanā,  Pekinā viņa nepiedalījās, jo gaidīja bērnu.

 Personiskie rekordi 
 Disciplīna  Rezultāts  Datums  Vieta  Piezīmes Tāllēkšana  6,92 m      Latvijas rekords Tāllēkšana (telpas)  6,67 m      Trīssoļlēkšana  14,12 m      Trīssoļlēkšana (telpas)  13,72 m     

 Sasniegumi 
Pārstāvētā valsts: 1999Eiropas čempionāts U-20Tāllēkšana17. vieta5,70 m2000Pasaules čempionāts junioriemTāllēkšana14. vieta5,93 mEiropas kausa 2. līgaTrīssoļlēkšana5. vieta12,80 mLatvijas čempionātsTāllēkšana 1. vieta2001Eiropas čempionāts U-23Tāllēkšana3. vieta6,70 mLatvijas čempionātsTrīssoļlēkšana 1. vieta2002Eiropas kausa 1. līgaTāllēkšana5. vieta6,06 mEiropas kausa 1. līgaTrīssoļlēkšana5. vieta13,36 m2003Eiropas kausa 2. līgaTāllēkšana 1. vieta6,45 mEiropas kausa 2. līgaTrīssoļlēkšana 1. vieta13,70 mEiropas čempionāts U-23Trīssoļlēkšana3. vieta14,04 mNCAATrīssoļlēkšana 1. vieta13,93 m2004Pasaules čempionāts telpāsTāllēkšana20. vieta6,37 mNCAATrīssoļlēkšana 1. vietaOlimpiskās spēlesTāllēkšana13. vieta6,53 mOlimpiskās spēlesTrīssoļlēkšana20. vieta14,12 m2005Eiropas čempionāts telpāsTāllēkšana5. vieta6,58 mEiropas kausa 2. līgaTāllēkšana 1. vieta6,80 mLatvijas čempionātsTāllēkšana 1. vietaPasaules čempionātsTāllēkšana21. vieta6,18 m2006Pasaules čempionāts telpāsTāllēkšana5. vieta6,54 mEiropas kausa 1. līgaTāllēkšana4. vieta6,22 mLatvijas čempionātsTāllēkšana 1. vieta2007Eiropas čempionāts telpāsTāllēkšana8. vieta6,40 m2008Pasaules čempionāts telpāsTāllēkšana6. vieta6,54 m2010Eiropas čempionātsTāllēkšana 1. vieta6,92 m2011Pasaules čempionātsTāllēkšana 2. vieta6,76 m2012Eiropas čempionātsTāllēkšana6. vieta6,55 mOlimpiskās spēlesTāllēkšanaDSQ (4. vieta)DSQ (6,88 m)

 Sezonu labākie rezultāti 
 Gads  Tāllēkšana  Trīssoļlēkšana Rezultāts  Vieta  Datums  Rezultāts  Vieta  Datums19965,39 m colspan=3 19975,36 m10,85 m19985,59 m11,78 m19995,90 m12,64 m20006,33 m6,33 m20016,12 m13,14 m20026,26 m13,37 m20036,70 m14,04 m20046,53 m14,12 m20056,80 m colspan=3 20066,44 m13,43 m20076,35 m colspan=3 20086,66 m13,71 m20106,92 m13,89 m20116,76 m colspan=3 20126,88 m colspan=3 

 Atsauces 

 Ārējās saites 

 LVS profils
 Tilastopaja profils 
 Radeviča: "Par medaļu domāju, taču ne zelta"
 Nebraskas Universitātes profils  

Kategorija:1981. gadā dzimušie
Kategorija:Krāslavā dzimušie
Kategorija:Latvijas vieglatlētes
Kategorija:Tāllēcēji
Kategorija:2004. gada vasaras olimpisko spēļu dalībnieki
Kategorija:2012. gada vasaras olimpisko spēļu dalībnieki
Kategorija:Triju Zvaigžņu ordeņa virsnieki
Kategorija:Dopinga lietas vieglatlētikā
Kategorija:Latvijas žurnālistes
Kategorija:Latvijas sporta organizatori